KIRJALLINEN KYSYMYS E-1259/00

esittäjä(t): Alexander de Roo (Verts/ALE) komissiolle

(19. huhtikuuta 2000)

Aihe: Ympäristöä säästävien henkilöautojen tuonti

EU:n lainsäädännössä, joka koskee uusiin autoihin sovellettavien tiukkojen päästörajojen ottamista käyttöön vuonna 2005, viidentoista jäsenvaltion hallitukset korostavat painokkaasti, että ei odotettaisi vuoteen 2005, vaan että sekä puhtaammille polttoaineille että ympäristöä vähemmän saastuttaville autoille, jotka ovat jo nyt tiukkojen vuoden 2005 normien mukaisia, myönnettäisiin tilapäisiä veroetuuksia. Jotkut jäsenvaltiot ovat jo aloittaneet tällaiset toimet.

Voisiko komissio antaa asiasta selvityksen?

Onko komissio itse valmis tekemään ehdotuksia sellaisten samankaltaisten tilapäisten veroetuuksien käyttöönotosta, jotka koskevat niistä kolmansista maista tuotavien ympäristöä säästävien autojen tuontimaksuja, jotka täyttävät jo nyt vuoden 2005 normit?

Frederik Bolkesteinin komission puolesta antama vastaus

(19. kesäkuuta 2000)

Komission näkemyksen mukaisesti taloudelliset kannustimet voivat olla tärkeä osa kannustettaessa edistyneempien polttoaineiden tai ympäristön kannalta paremmin toimivien ajoneuvojen käyttöönottoa. Verojen eriyttäminen on tärkeä väline, jolla edistetään tulevat pakolliset normit täyttävien ajoneuvojen varhaista käyttöönottoa. Sen lisäksi niin sanottujen parannettujen ympäristöystävällisempien ajoneuvojen (EEV) vapaaehtoisesti käytettävä käsite otettiin käyttöön parlamentin ja neuvoston 13. joulukuuta 1999 antamassa direktiivissä EY/1999/96 ajoneuvojen puristussytytysmoottoreiden kaasumaisten ja hiukkasmaisten päästöjen sekä ajoneuvoissa käytettävien maa- tai nestekaasulla toimivien ottomoottoreiden kaasupäästöjen torjumiseksi toteutettavista toimenpiteistä annetun jäsenvaltioiden lainsäädännön lähentämisestä ja neuvoston direktiivin 88/77/ETY(1) muuttamisesta siten, että jäsenvaltiot voivat käyttää taloudellisia kannustimia. Komissio tutkii tällä hetkellä mahdollisuuksia samanlaisen konseptin esittämiseksi kevyille ajoneuvoille.

Moottorien polttoaineisiin liittyvä komission vuonna 1997 hyväksytty ehdotus, joka muotoilee uudelleen yhteisön energiatuotteiden verotusjärjestelmän(2), antaa jäsenvaltioiden soveltaa energiaverotukseen eriytettyjä, polttoaineiden laatuihin perustuvia maksuja ilman virallista komission tai neuvoston hyväksymistä, siinä tapauksessa että ne noudattavat ehdotuksessa määrättyä veron vähimmäistasoa. Tämä ehdotus on yhdenmukainen auto-öljyjä koskevien direktiivien kanssa (parlamentin ja neuvoston 13. lokakuuta 1998 antama direktiivi 98/69/EY moottoriajoneuvojen päästöjen aiheuttaman ilman pilaantumisen ehkäisemiseksi toteutettavista toimenpiteistä ja neuvoston direktiivin 70/220/ETY(3) muuttamisesta, ja parlamentin ja neuvoston 13. lokakuuta 1998 antama direktiivi 98/70/EY polttoöljyn ja dieselpolttoaineiden laadusta ja neuvoston direktiivin 93/12/ETY(4) muuttamisesta), mutta siitä keskustellaan edelleen neuvostossa.

Moottoriajoneuvojen välillisen verotuksen osalta on tähän mennessä laadittu hyvin vähän yhteisön lainsäädäntöä tai yhdenmukaistettu jäsenvaltioiden soveltamia kansallisia verotussäädöksiä. Ajoneuvojen verotustason lähentäminen osoittautui hyvin vaikeasti saavutettavaksi, koska veroasioita koskevat päätökset on tehtävä yksimielisesti.

Komissio aikoo esittää tiedonannon ajoneuvojen verotuksesta käynnistääkseen keskustelun jäsenvaltioiden ja muiden yhteisön instituutioiden kanssa tulevista mahdollisuuksista toiminnalle yhteisön tasolla sekä kansallisella tasolla, mukaan lukien kannustinmenettelyt, joilla lisätään edistyksellisempien polttoaineiden ja ympäristöystävällisempien autojen käyttöä.

Lopuksi, mahdollisia koskien väliaikaisia myönnytyksiä ympäristöä säästävien autojen tuontiveroihin, on syytä huomauttaa, että kyseisissä toimissa on kunnioitettava yhteisön velvoitteita Maailman kauppajärjestössä. Siksi olisi kaikkein asianmukaisinta tutkia näitä mahdollisuuksia yhteisön kauppakumppanien kanssa. Tärkeiden verojen kaikenlainen muuttaminen on sellainen vaihtoehto, jota voitaisiin tutkia yhdessä jäsenvaltioiden kanssa valmisteltaessa uutta, kattavaa kauppaneuvottelukierrosta.

(1) EYVL L 44, 16.2.2000.

(2) KOM(97) 30 lopullinen.

(3) EYVL L 350, 28.12.1998.

(4) EYVL L 350, 28.12.1998.